[bookmark: _GoBack]Resolució d’Alcaldia 2022001374, de 22 de març, de convocatòria de bases dels Premis Maig – Memorial Pasqual Batalla de narrativa breu per a l’any 2022
La Regidoria de Normalització Lingüística de l’Ajuntament de Vila-real, en compliment de l’article 7 del Reglament municipal per a la normalització lingüística, aprovat pel Ple municipal el 20 d’octubre de 1994, 
Article 7. En el marc de les seues atribucions, l’Ajuntament de Vila-real subvencionarà i/o bonificarà les activitats d’entitats, associacions o empreses, públiques i privades, que empren el valencià. Així mateix, informarà i assessorarà totes les entitats públiques i privades perquè col·laboren activament en la ràpida difusió de l’ús del valencià.
considera que una de les seues prioritats és el foment de la cultura en la nostra llengua a través de la convocatòria de concursos, subvencions, ajudes, entre d’altres, convocats per l’Ajuntament de Vila-real o en col·laboració amb altres entitats o associacions culturals.
Vista l’Ordenança general de subvencions de l’Ajuntament de Vila-real, aprovada per l’Ajuntament en Ple en la sessió celebrada el 29 de setembre de 2020 i publicada íntegrament en el Butlletí Oficial de la Província número 147, de 8 de desembre de 2020.
Vist l’Acord de cessió de la convocatòria dels Premis Maig de narrativa breu signat el 12 d’abril de 2018 entre l’Ajuntament de Vila-real i l’Associació Cultural El Guitarró.
Vistes les bases d’execució del Pressupost municipal per al 2022, de 29 de desembre de 2021, que en l’annex III indiquen literalment:
ANNEX III.- BASES REGULADORES PER AL CERTAMEN LITERARI PREMIS MAIG. EXERCICI 2022
Per a l’exercici 2022 es prorroguen les bases publicades en el BOP núm. 71, de 15 de juny de 2021. Les referències a l’exercici s’entendran actualitzades al present.
Atés que l’article 23 de la Llei 38/2003, de 17 de novembre, general de subvencions assenyala que el procediment per a la concessió de subvencions s’iniciarà sempre d’ofici, mitjançant convocatòria de l’òrgan competent.
Atés l’informe tècnic de la Regidoria de Normalització Lingüística, de 14 de febrer de 2022, sobre la necessitat de convocar els Premis Maig – Memorial Pasqual Batalla de narrativa breu per a l’exercici 2022.
Atés que consta en l’expedient la consignació pressupostària per a assumir el pagament dels premis a través de la retenció de crèdit número 202200008728, de data 16/02/2022, per un import de 900,00 euros, amb càrrec a l’aplicació pressupostària 3260.48100 denominada Normalització Lingüística: Premis a l’ús del valencià del capítol IV de l’estat de despeses del pressupost municipal vigent.
Atés l’informe de la tècnica i de la regidora de Normalització Lingüística, de 26 de maig de 2021, sobre el caràcter extraordinari de la convocatòria per la previsió d’un canvi de modalitat per a pròxims exercicis, que ha començat a tramitar-se a partir de la petició registrada el 22 de desembre de 2021 de l’AC El Guitarró de modificació de l’Acord de cessió de la convocatòria dels Premis Maig de narrativa breu d’abril de 2018 a l’Ajuntament de Vila-real a partir de la convocatòria de 2023. Aquesta modificació implica l’aprovació d’una ordenança reguladora dels Premis Maig – Memorial Pasqual Batalla que ja està prevista en el Pla anual normatiu de 2022 de l’Ajuntament de Vila-real.
Atés que consta en l’expedient l’informe jurídic favorable de 16 de març de 2022, en el qual s’indica que aquesta convocatòria s’ajusta als diversos preceptes d’aplicació de la Llei 38/2003, de 17 de novembre, general de subvencions, i compleix els requisits bàsics de l’Acord del Ple de l’Ajuntament, de 26 de novembre de 2019, relatiu al règim de control intern de la gestió econòmica d’aquest Ajuntament, publicat en el BOP 134, de 9 de novembre de 2017, amb la finalitat de complir amb els requisits bàsics prevists en la Resolució de 2 de juny de 2008, de la Intervenció General de l’Administració de l’Estat, amb la qual es fa públic l’Acord del Consell de Ministres de 30 de maig de 2008 que aplica la previsió dels articles 152 i 147 de la Llei general pressupostària, respecte a l’exercici de la funció interventora en règim de requisits bàsics.
En compliment de les atribucions que confereix a l’alcalde l’article 21.1 de la Llei 7/1985, de 2 d’abril, reguladora de les bases de règim local, d’acord amb el que preveu l’article 17 de l’Ordenança general de subvencions de l’Ajuntament de Vila-real.
Aquesta Alcaldia resol:
Primer. Aprovar la despesa que a continuació es detalla el concepte de la qual és el següent: Convocatòria pública dels Premis Maig – Memorial Pasqual Batalla de narrativa breu per a l’any 2022. Aplicació pressupostària: 3260.48100, denominada Normalització Lingüística. Premis a l’ús del valencià del capítol IV de l’Estat de despeses del pressupost municipal de l’exercici 2022. Import: NOU CENTS EUROS (900,00 €).
Segon. Aprovar les bases de la convocatòria pública dels Premis Maig – Memorial Pasqual Batalla de narrativa breu per a l’any 2022 que es transcriuen a continuació:
«BASES DE LA CONVOCATÒRIA PÚBLICA DELS PREMIS MAIG – MEMORIAL PASQUAL BATALLA DE NARRATIVA BREU 2022
1. OBJECTE, CONDICIONS I FINALITAT DELS PREMIS
L’objecte d’aquesta convocatòria és la concessió dels Premis Maig – Memorial Pasqual Batalla de narrativa breu per a l’any 2022.
Atés que la Regidoria de Normalització Lingüística de l’Ajuntament de Vila-real considera que una de les seues prioritats és el foment de la cultura en la nostra llengua a través de la convocatòria de concursos, subvencions i ajudes, entre d’altres. 
2. DIRECCIÓ DELS PREMIS I JURAT 
2.1. Direcció dels Premis
Composició
La Direcció dels Premis serà assumida per la regidora delegada de Normalització Lingüística i el personal de la Regidoria de Normalització Lingüística en col·laboració amb l’Associació Cultural El Guitarró.
Competències
· Selecció del Jurat de cada edició, que serà nomenat per resolució d’Alcaldia.
L’AC El Guitarró tindrà dret a designar almenys un terç dels membres del Jurat (apartat 2.6 de l’Acord de cessió de 12.04.2018).
· Elaboració de l’acta definitiva de les persones premiades, després de sumar els vots emesos per cada membre del Jurat.
· Realització de tots els tràmits administratius necessaris.
· Organització, coordinació i logística.
· Nomenament, si fora necessari, d’un membre del Jurat perquè el represente el dia del lliurament de premis.
2.2. Jurat
Composició 
La Direcció dels Premis proposa com a membres del Jurat: 
Presidenta: Noelia Samblás Gurrea, regidora de Tradicions, Relacions Institucionals i Normalització Lingüística; suplent, Diego Armando Vila Reina, regidor de Festes, Turisme i Congressos
Vocals:
1. Pasqual Broch Reverter, en representació de l’Associació Cultural El Guitarró, suplent, Anna Callergues Mezquita
2. Mónica Soler Beltrán, funcionària de la Regidoria de Normalització Lingüística; suplent, Sonia Rubert Planes, funcionària de la Regidoria de Tradicions
3. Vicent Usó i Mezquita, escriptor; suplent, Pilar Boix Ballester
Secretària: Carme Martí Herrera, funcionària de la Regidoria de Normalització Lingüística; suplent, Elena Chiva Roca, funcionària de la Regidoria de Normalització Lingüística
Competències
· Lectura dels contes presentats
· Valoració dels contes presentats i deliberació per a emetre un veredicte
3. REQUISITS DELS CONTES PER A PARTICIPAR EN LA CONVOCATÒRIA
1. Podran optar al premi obres de prosa narrativa de creació estrictament literària, de tema lliure, escrites en català, inèdites i que no hagen estat premiades en altres certàmens.
2. L’extensió dels treballs no podrà ser inferior a 3.500 caràcters ni superior a 8.000, espais inclosos. La separació entre línies haurà de ser d'espai i mig.
4. TERMINI I ENVIAMENT DELS CONTES
4.1. Termini
El termini d’admissió d’obres aspirants finalitzarà el 30 d’abril de 2022.
4.2. Enviament de còpies
Les obres aspirants s’han de remetre per correu electrònic a l’adreça premismaig@gmail.com seguint el procediment següent:
a) En l’apartat assumpte del correu electrònic s’ha de fer constar únicament la frase «Opta als Premis Maig – Memorial Pasqual Batalla». 
b) En el cos del missatge s’ha de fer constar únicament com a text el títol de l’obra, sense cap més referència o identificació.
c) L’original que opte al premi s'ha d’adjuntar a aquest missatge en format PDF. Només s’admetrà un treball per autor. Aquest document tindrà com a nom el mateix que conste com a títol de l’obra en el cos del missatge (apartat b).
d) En un altre document adjunt al mateix missatge, també en format PDF, es faran constar les referències que permeten identificar l’autor (nom, cognoms, adreça, codi postal, localitat, telèfon, adreça electrònica i NIF). Aquest document tindrà com a nom la paraula plica, seguida del títol de l’obra que s'ha fet constar en el cos del missatge (apartat b).
e) L'incompliment d'algun d'aquests requisits serà motiu d'exclusió.
5. CRITERIS DE VALORACIÓ I PROCÉS DE SELECCIÓ DELS CONTES GUANYADORS
1. Les obres presentades seran valorades tenint en compte els criteris següents:
- El grau de qualitat literària
- La correcció estilística i ortogràfica 
- La creativitat i l’originalitat de l’obra
2. La deliberació del Jurat es realitzarà de la manera següent: el Jurat triarà un grup de finalistes amb qualitat suficient per a optar al premi. En votacions successives, i per eliminació, s’escollirà el guanyador. Si entre el grup de finalistes hi ha cap treball d’un autor o una autora natural o resident a les comarques de Castelló, se li concedirà el segon premi. Si no n’hi ha cap, s’atorgarà a l’obra classificada en segon lloc, sense tenir en compte la seua procedència. En cap cas, tots dos premis podran atorgar-se a la mateixa persona.
3. Als efectes, únicament, de determinar el guanyador del segon premi, i amb posterioritat a la declaració de finalistes, el Jurat consultarà les pliques necessàries, d’entre els treballs finalistes, per a determinar quin és el primer treball classificat amb procedència de les comarques de Castelló.
4. El Jurat es reserva el dret de deixar desert qualsevol dels dos premis atenent la qualitat de les obres presentades.
6. DRETS DE LES OBRES GUANYADORES
1. Els treballs premiats podran ser publicats de la forma que l’entitat convocant considere oportuna i, en tot cas, en el web de l’Ajuntament de Vila-real (www.vila-real.es/premismaig) i en la pàgina web de l’AC El Guitarró (www.vila-real.com/guitarro). Amb el temps, l’entitat convocant podrà decidir-ne també la publicació, d’un o més treballs premiats, en un volum conjunt o de la manera que considere més adequada.
2. L’entitat convocant es reserva tots els drets sobre els treballs guardonats i els premis seran atorgats en concepte de drets d'autor. Els autors o les autores conservaran la propietat intel·lectual de l’obra guardonada.
3. L’entitat convocant podrà requerir dels guanyadors la documentació necessària per tal d’acreditar que la seua participació s’ajusta a les bases.
4. Les persones participants en aquests premis autoritzen, en cas de resultar guanyadores, la publicació del seu nom i cognoms en el web de l’Ajuntament de Vila-real (www.vila-real.es/premismaig) i en el de l’AC El Guitarró (www.vila-real.com/guitarro), així com en els mitjans de comunicació o xarxes socials que es consideren necessaris per a la difusió i promoció dels Premis Maig – Memorial Pasqual Batalla de narrativa breu. 
5. L’entitat convocant no s'obliga a mantenir correspondència de cap tipus amb els concursants.
6. El sol fet de concórrer a aquests premis implica la total acceptació de les bases.
7. PREMIS
S’estableixen dos premis: 
Primer premi: amb una dotació econòmica de 600 euros per al guanyador absolut.
Segon premi: amb una dotació de 300 euros. 
Els imports esmentats són bruts, a expenses de les retencions fiscals legalment estipulades. 
El veredicte del Jurat serà inapel·lable i es farà públic, sempre que les circumstàncies ho permeten, durant el mes de maig en un acte al llarg del qual es lliuraran també els premis.
Serà obligatòria la presència de cadascun dels autors o les autores guardonats, i s’entendrà, si algun d’ells no hi assisteix, que renuncia al premi. Ara bé, per causes de força major, la consideració de les quals quedarà sempre a criteri del Jurat, es podrà admetre l'absència d'alguna de les persones guanyadores en l'acte de lliurament dels premis sempre que comparega un representant, nomenat per aquestes, per tal de recollir el guardó.
Els premis no podran ser compartits ni tampoc s’admetrà la concessió d’accèssits. Una vegada lliurat el premi, tots els missatges, així com els adjunts, seran esborrats.
8. TERMINI DE RESOLUCIÓ I NOTIFICACIÓ 
El termini màxim per a resoldre i notificar la resolució no podrà excedir de sis mesos des de la publicació de la convocatòria dels premis. Transcorregut aquest termini sense que haja recaigut una resolució expressa es podrà entendre desestimada, per silenci administratiu, la concessió dels premis, als efectes d’interposició dels recursos administratius o jurisdiccionals que procedesquen. 
La resolució definitiva contindrà la relació dels treballs premiats. 
9. CRÈDIT PRESSUPOSTARI
Els premis concedits per resolució d’Alcaldia a proposta de la Regidoria de Normalització Lingüística, primer premi (600 euros) i segon premi (300 euros), es faran efectius a càrrec de l’aplicació pressupostària 3260.48100, denominada Normalització Lingüística: Premis a l’ús del valencià, del pressupost municipal vigent. L'import dels premis a concedir ascendirà a la quantitat total de NOU CENTS EUROS (900 €).
10. JUSTIFICACIÓ
Per a fer efectiu el pagament dels premis, s’haurà de realitzar prèviament la seua justificació mitjançant la presentació documental de l’acta del Jurat signada per tots els seus integrants, en la qual es designarà el nom de les persones premiades, el concepte i l’import dels premis atorgats. A més, amb la presentació del rebut o la factura original que s’haurà d’ajustar a les condicions fixades per la normativa vigent, es justificarà que els premis s’han lliurat i s’han rebut en els termes fixats per la legislació d’aplicació. 
Els premis esmentats seran objecte de la retenció prevista en la Llei de l’impost sobre la renda de les persones físiques i en la resta de normativa concordant.
A fi de tramitar l’expedient de pagament dels premis i vists els articles 14.1.e (obligacions dels beneficiaris) i 34.5 (d’aprovació del procediment de la despesa i pagament) de la Llei 38/2003, de 17 de novembre, general de subvencions, les persones guanyadores dels premis hauran d’aportar els certificats vigents acreditatius de trobar-se al corrent en el compliment de les seues obligacions tributàries, davant de la Tresoreria General de la Seguretat Social i la Tresoreria Municipal d’aquest Ajuntament.
11. PUBLICACIÓ
La convocatòria dels Premis Maig – Memorial Pasqual Batalla per a l’exercici 2022 es publicarà en la Base de Dades Nacional de Subvencions (BDNS), el Butlletí Oficial de la Província (BOP), el Tauler d’Anuncis i el web d’aquest Ajuntament. Després que la BDNS publique el text de la convocatòria, traslladarà al BOP l’extracte d’aquesta per a la seua publicació.
El termini d’admissió d’originals s’obrirà a partir de la publicació de l’extracte de la convocatòria en el BOP.
12. PROTECCIÓ DE DADES
Les dades de caràcter personal recollides en aquesta convocatòria de bases, així com de les persones que participen en la prestació dels serveis, seran tractades per les parts, segons el Reglament general de protecció de dades (UE) 2016/679, amb la finalitat de manteniment de la relació convinguda i no seran tractades ulteriorment de manera incompatible amb aquesta finalitat. Aquestes dades són necessàries, de tal manera que si no són facilitades, no es podrà crear la relació desitjada entre les parts.
La base jurídica que legitima el tractament és la relació contractual entre les parts. Les dades no se cediran a cap tercer excepte per obligacions legals. Es mantindran actualitzades i mentre dure la relació contractual i almenys durant uns altres 5 anys o fins que es complesquen les obligacions administratives, fiscals o d'una altra índole legal. En el cas de l'Ajuntament, posteriorment es mantindran amb finalitats d'arxiu en interés públic.
Les persones interessades podran exercir els seus drets de protecció de dades adreçant-se per escrit al domicili social de les parts assenyalades al principi, indicant el seu DNI o equivalent. Si escau, poden presentar una reclamació davant l'Agència Espanyola de Protecció de Dades. 
En el cas de l'Ajuntament, poden exercir els seus drets per mitjans electrònics en https://seuelectronica.vila-real.es i poden contactar amb la persona delegada de Protecció de Dades en l’adreça següent: dpd@vila-real.es.
13. NORMATIVA D'APLICACIÓ
En tot el que no està previst en aquestes bases reguladores, caldrà ajustar-se al que disposa la Llei 38/2003, de 17 de desembre, general de subvencions; el Reial decret 887/2006, Reglament que desplega la Llei de subvencions; la Llei 39/2015, d’1 d’octubre, del procediment administratiu comú de les administracions públiques, i l’Ordenança general de subvencions, aprovada per l’Ajuntament en Ple en la sessió celebrada el 29 de setembre de 2020 i publicada en el Butlletí Oficial de la Província número 147, de 8 de desembre de 2020. 
De conformitat amb el que indica la disposició addicional desena de la Llei 38/2003, de 17 de novembre, general de subvencions, l’atorgament de premis educatius, culturals, científics o de qualsevol altra naturalesa s’haurà d’ajustar al contingut de la llei esmentada, excepte en aquells aspectes en els quals, per la naturalesa especial de les subvencions, no resulte aplicable.»
Tercer. Traslladar el contingut d’aquesta resolució al Departament de Tramitació Jurídica Administrativa (TJA) a l’efecte de la seua remissió a la BDNS, perquè es procedesca a la convocatòria pública dels Premis Maig – Memorial Pasqual Batalla per a l’exercici 2022 mitjançant publicació de l’anunci corresponent en la Base de Dades Nacional de Subvencions (BDNS), el Butlletí Oficial de la Província (BOP), el Tauler d’Anuncis i el web d’aquest Ajuntament. Després que la BDNS publique el text de la convocatòria, traslladarà al BOP l’extracte d’aquesta per a la seua publicació.
El termini d’admissió d’originals s’obrirà a partir de la publicació de l’extracte de la convocatòria en el BOP.
Quart. Per a donar compliment a la base segona d’aquesta convocatòria (2.2. Jurat), nomenar les persones que actuaran com a Jurat dels Premis Maig – Memorial Pasqual Batalla de narrativa breu per a l’any 2022:
Presidenta: Noelia Samblás Gurrea, regidora de Tradicions, Relacions Institucionals i Normalització Lingüística; suplent, Diego Armando Vila Reina, regidor de Festes, Turisme i Congressos
Vocals:
1. Pasqual Broch Reverter, en representació de l’Associació Cultural El Guitarró, suplent, Anna Callergues Mezquita
2. Mónica Soler Beltrán, funcionària de la Regidoria de Normalització Lingüística; suplent, Sonia Rubert Planes, funcionària de la Regidoria de Tradicions
3. Vicent Usó i Mezquita, escriptor; suplent, Pilar Boix Ballester
Secretària: Carme Martí Herrera, funcionària de la Regidoria de Normalització Lingüística; suplent, Elena Chiva Roca, funcionària de la Regidoria de Normalització Lingüística
Cinqué. Traslladar el contingut d’aquesta resolució a l’Oficina de Gestió Pressupostària de l’Ajuntament de Vila-real.
Sisé. Comunicar a les persones interessades que contra aquesta resolució, que posa fi a la via administrativa, es podrà interposar en el termini d’un mes recurs potestatiu de reposició davant del mateix òrgan que el va dictar, o bé, en el termini de dos mesos recurs contenciós administratiu davant del Jutjat Contenciós Administratiu de Castelló, amb l’advertiment que aquest últim no es podrà interposar fins a la resolució expressa o la desestimació presumpta del de reposició, tot això sense perjudici que es puga interposar qualsevol altre recurs, si escau, que es considere procedent, en virtut del que disposen els articles 40.2, 123 i 124 de la Llei 39/2015, d’1 d’octubre, del procediment administratiu comú de les administracions públiques i l’article 46 de la Llei 29/1998, de 13 de juliol, reguladora de la jurisdicció contenciosa administrativa.
L’alcalde, José Benlloch Fernández
Vila-real, 22 de març de 2022


